مریخ پر سورج گرہن

تصغیر|252x252px|20 اگست 2013ء کو مریخ پر سورج گرہن
 فوبس چاند اصل محرک 
مریخ پر سورج گرہن کے منظر کا اصل محرک فوبس (چاند) بنتا ہے۔ اب تک کی فلکیاتی تحقیقات میں صرف یہی چاند ہی مریخ پر سورج گرہن کی وجہ بنتا آیا ہے۔ جب فوبس (چاند) گردش کرتا ہوا سورج اور مریخ کے درمیان آ جاتا ہے تو اِس صورت میں فوبس (چاند) سورج کے سامنے ایک چھوٹا سا دھبا نما شکل میں دکھائی دیتا ہے تو اُس وقت گرہن کا آغاز ہوجاتا ہے۔ فوبس (چاند) کے سورج کے سامنے آ جانے پر جس قدر حصہ سورج کا چھپ جاتا ہے، صرف اُسی قدر ہی مریخ پر سورج گرہن کا منظر دکھائی دیتا ہے۔ ہمیشہ یہ گرہن ہالہ دار ہی ہوتا ہے یا کبھی جزوی، کبھی مکمل یا ہالہ دار یا مخلوط سورج گرہن واقع نہیں ہو سکتا۔ اِس کی وجہ یہ ہے کہ فوبس (چاند) کا قطر صرف 18 سے 27 کلومیٹر کے درمیان ہے جو کبھی سورج کو مکمل ڈھانپ نہیں سکتا۔ فوبس (چاند) صرف 7 گھنٹے 39 منٹ میں مریخ کے گرد اپنی گردش مکمل کرلیتا ہے جبکہ مریخ اپنے مدار میں محوری گردش 24 گھنٹے 37 منٹ میں مکمل کرلیتا ہے۔ ہالہ دار سورج گرہن میں فوبس (چاند) سورج کے عین وسط میں واقع ہوتا ہے اور سرکتا ہوا نیچے کی جانب نیم جزوی سورج گرہن کی شکل اختیار کرتا ہوا ختم ہوجاتا ہے۔

تصغیر|360x360px|مریخ پر ہالہ دار سورج گرہن - 20 اگست 2013ء
 ڈائیموس چاند 
ڈائیموس (چاند) کا قطر 12.39 کلومیٹر ہے جب یہ سورج کے سامنے سے اور مریخ اور سورج کے درمیان سے گزرتا ہے تو محض ایک نقطہ کے نشان کے سواء نظر نہیں آتا۔ علاوہ ازیں یہ مریخ کے مدار سے زیادہ فاصلہ پر سے گزرتا ہے اِسی لیے ڈائیموس (چاند) مریخ پر سورج گرہن کا محرک نہیں بن سکتا۔

 مزید پڑھیے 
 مریخ
 فوبس (چاند)
 ڈائیموس (چاند)

زمرہ:چاند
زمرہ:چاند گرہن
زمرہ:زمین
زمرہ:سورج گرہن
زمرہ:فلکیات
زمرہ:مریخ
زمرہ:ویکی ڈیٹا سے مطابقت رکھنے والی مختصر تفصیل